Τόπσυ (ελέφαντας)

Η Τόπσυ (αγγλικά: Topsy) (1875 - 4 Ιανουαρίου 1903) ήταν ασιατικός ελέφαντας που υπέστη ηλεκτροπληξία στο Κόνι Άιλαντ της Νέας Υόρκης τον Ιανουάριο του 1903. Στην πλήρη ενηλικίωση, η Τόπσυ ήταν 3 μέτρα στο ύψος και 6 μέτρα στο μάκρος, με ισχυρισμούς ότι ζύγιζε μεταξύ 5 - 6 τόννων. Γεννημένη στη Νοτιοανατολική Ασία γύρω στο 1875, η Τόπσυ μεταφέρθηκε κρυφά στις Ηνωμένες Πολιτείες και στη συνέχεια προστέθηκε στο κοπάδι των ελεφάντων στο Τσίρκο Φόρπο (Forepaugh Circus), οι οποίοι τη διαφήμισαν με δόλο ως τον πρώτο ελέφαντα που γεννήθηκε στην Αμερική. Κατά τη διάρκεια των 25 χρόνων της στο Φόρπο, η Τόπσυ απέκτησε τη φήμη του «κακού» ελέφαντα και, αφού σκότωσε έναν θεατή το 1902, πουλήθηκε στο πάρκο Sea Lion (ελληνικά: Θαλάσσιων Λεόντων) στο Κόνι Άιλαντ. Όταν το Sea Lion εκμισθώθηκε στο τέλος της σεζόν του 1902 και αντικαταστάθηκε από το Luna Park (ελληνικά: Λούνα Παρκ), η Τόπσυ ενεπλάκη σε αρκετά δημοσιευμένα άσχημα περιστατικά, που αποδίδονται στις ενέργειες είτε του μεθυσμένου χειριστή της, είτε των νέων ιδιοκτητών του πάρκου, Φρέντερικ Τόμσον (Frederic Williams Thompson) και Έλμερ "Σκιπ" Ντάντι (Elmer "Skip" Dundy).

Τα σχέδιά τους στο τέλος του έτους να κρεμάσουν την Τόπσυ στο πάρκο σε δημόσιο θέαμα και να εισπράξουν εισιτήρια με χρέωση εμποδίστηκαν από την Αμερικανική Εταιρεία για την Πρόληψη της Βαναυσότητας προς τα Ζώα (ASPCA). Η εκδήλωση περιορίστηκε μόνο σε προσκεκλημένους και μόνο στον Τύπο. Ο Τόμσον και ο Ντάντι συμφώνησαν να χρησιμοποιήσουν μια πιο σίγουρη μέθοδο στραγγαλισμού του ελέφαντα με μεγάλα σχοινιά δεμένα σε βαρούλκο ατμού με δηλητήριο και ηλεκτροπληξία προγραμματισμένα για πιο σίγουρα, για να μην ξεφύγει. Στις 4 Ιανουαρίου 1903, μπροστά σε ένα μικρό πλήθος καλεσμένων δημοσιογράφων και προσκεκλημένων, στην Τόπσυ δόθηκαν καρότα δηλητηριασμένα με 460 γραμμάρια κυανιούχου καλίου, για να τη παρακινήσουν να περπατήσει πάνω σε ηλεκτρόδια, για να χτυπηθεί με ηλεκτροπληξία όπου βρήκε φρικτό θάνατο.

Η ηλεκτροπληξία ήταν η τελευταία αιτία θανάτου. Μεταξύ του προσκεκλημένου Τύπου εκείνη την ημέρα ήταν ένα πλήρωμα από την κινηματογραφική εταιρεία Edison Manufacturing που γύρισε το φρικτό θάνατο της Τόπσυ. Η ταινία τους όπου η Τόπσυ χτυπιέται από ηλεκτροπληξία, κυκλοφόρησε για να προβληθεί σε κινητοσκόπια που λειτουργούν με κέρματα με τον τίτλο Electrocuting an Elephant (ελληνικά: Ηλεκτροπλήττοντας έναν Ελέφαντα). Είναι ίσως ο πρώτος κινηματογραφικός θάνατος ενός ζώου στην ιστορία.

Η ιστορία της Τόπσυ έπεσε στην αφάνεια για τα επόμενα 70 χρόνια, αλλά έγινε πιο εμφανής στη λαϊκή κουλτούρα, εν μέρει λόγω του γεγονότος ότι η ταινία που γυρίστηκε με το φρικτό θάνατό της, εξακολουθεί να υπάρχει. Στη λαϊκή κουλτούρα, η δολοφονία της Τόπσυ αναφέρουν ότι στο φρικτό θάνατό της οργανώθηκε ή πήρε μέρος στην οργάνωση ο Τόμας Α. Έντισον, κατά τη διάρκεια του πολέμου των ρευμάτων, όπου ήθελε να δείξει πως μπορεί να σκοτώσει ένα μεγάλο θηλαστικό με ρεύμα. Λέγεται ότι είχε σκοτώσει με ηλεκτροπληξία πολλά ζώα πριν με πειράματα. Ο Έντισον δεν ήταν ποτέ στο Luna Park και η ηλεκτροπληξία της Τόπσυ έγινε δέκα χρόνια μετά τον πόλεμο των ρευμάτων.

Η ζωή της Τόπσυ

Τσίρκο Φόρπο 

Η Τόπσυ γεννήθηκε στην άγρια φύση γύρω στο 1875 στη Νοτιοανατολική Ασία και αιχμαλωτίστηκε αμέσως μετά από εμπόρους ελεφάντων. Ο Άνταμ Τζον Φόρπο (Adam John Forepaugh), ιδιοκτήτης του τσίρκου Φόρπο, έφερε την ελεφαντίνα λαθραία στις Ηνωμένες Πολιτείες με σχέδια ότι θα διαφημίσει το μωρό ως τον πρώτο ελέφαντα που γεννήθηκε στην Αμερική. Εκείνη την εποχή το τσίρκο Φόρπο ήταν σε ανταγωνισμό με το τσίρκο Μπάρνουμ & Μπέιλι (Barnum & Bailey Circus) για το ποιος είχε τους περισσότερους και μεγαλύτερους ελέφαντες. Το όνομα "Τόπσυ" προήλθε από έναν χαρακτήρα σκλάβας στο έργο Η Καλύβα του μπαρμπα-Θωμά.

Ο Φόρπο καυχιόνταν στον Τύπο, τον Φεβρουάριο του 1877, ότι το τσίρκο του τώρα είχε «το μόνο μωρό ελέφαντα που γεννήθηκε ποτέ σε αμερικανικό έδαφος». Ο έμπορος ελεφάντων που πούλησε την Τόπσυ στον Φόρπο πούλησε επίσης ελέφαντες στον Φινέα Τέιλορ Μπάρνουμ (Phineas Taylor Barnum) και ενημέρωσε τον Μπάρνουμ για την απάτη αυτή. Η Μπάρνουμ εξέθεσε τη φάρσα δημοσίως και η Φόρπο σταμάτησε να ισχυρίζεται ότι η ελεφαντίνα Τόπσυ γεννήθηκε στην Αμερική, διαφημίζοντας μόνο ότι ήταν ο πρώτος ελέφαντας που γεννήθηκε έξω από μια τροπική ζώνη.

Με τα χρόνια, η Τόπσυ απέκτησε τη φήμη του «κακού» ελέφαντα. Το 1902, ένα άλλο γεγονός την έφερε ξανά στο προσκήνιο: η δολοφονία του θεατή Τζέιμς Φίλντινγκ Μπλουντ (James Fielding Blount) στο Μπρούκλιν της Νέας Υόρκης, στο τότε Τσίρκο των Φόρπο & Αδελφών Σελς (Forepaugh & Sells Brothers' Circus). Οι μαρτυρίες ποικίλλουν ως προς το τι συνέβη, αλλά η κοινή ιστορία είναι ότι το πρωί της 27ης Μαΐου 1902, o Μπλουντ, πιθανότατα μεθυσμένος, που συμμετείχε στο τσίρκο, περιπλανήθηκε στη σκηνή των θηλυκών ελεφάντων, όπου όλοι οι ελέφαντες ήταν δεμένοι σε ένα σκοινί, και άρχισε να τους πειράζει με τη σειρά, προσφέροντάς τους ένα μπουκάλι ουίσκι. Σύμφωνα με πληροφορίες, έριξε άμμο στο πρόσωπο της Τόπσυ και στη συνέχεια έκαψε το εξαιρετικά ευαίσθητο άκρο της προβοσκίδας της με ένα αναμμένο πούρο. Η Τόπσυ πέταξε τον Μπλουντ στο έδαφος με την προβοσκίδα της και στη συνέχεια τον συνέτριψε με το κεφάλι, τα γόνατα και το πόδι της. 

Οι αναφορές σε εφημερίδες για τον θάνατο του Μπλουντ περιείχαν υπερβολικές αναφορές για το ανθρωποκτόνο παρελθόν της Τόπσυ, με ισχυρισμούς ότι σκότωσε έως και 12 άνδρες. Πιο πιθανό ήταν ότι, το 1900, σκότωσε δύο εργαζόμενους στο τσίρκο Φόρπο & Σελ στο Τέξας, έναν στην πόλη Παρίσι (Paris, Texas) και έναν στο Γουάκο (Waco, Τexas), που προσπαθούσαν είτε να τη δαμάσουν με άσχημα βασανιστήρια, είτε τη πείραζαν με πολύ άσχημο τρόπο. Ο δημοσιογράφος Μάικλ Ντέλι (Michael Daly), στο βιβλίο του για την Τόπσυ, το 2013, δεν βρήκε κανένα αρχείο ότι κάποιος σκοτώθηκε  από ελέφαντα στο Γουάκο. Επίσης, ένας χειριστής που ονομάζεται Μόρτιμερ Λουντέτ (Mortimer Loudett), από το Όλμπανι της Νέας Υόρκης, επιτέθηκε στην Τόπσυ στο Παρίσι (του Τέξας). Ο κύριος αυτός υπέστη τραυματισμούς, αλλά δεν υπάρχει καμία καταγραφή του θανάτου του.

Η δημοσιότητα που προκάλεσε η δολοφονία του Μπλουντ από την ελεφαντίνα Τόπσυ έφερε πολύ μεγάλο πλήθος στο τσίρκο που ήρθε για να τη δει. Τον Ιούνιο του 1902 κατά την εκφόρτωση της Τόπσυ από ένα τρένο στο Κίνγκστον (Kingston) της Νέας Υόρκης, ένας θεατής ονόματι Λουίς Ντοντέρο (Louis Dondero) χρησιμοποίησε ένα ραβδί στο χέρι του για να «γαργαλήσει» την Τόπσυ πίσω από το αυτί. Η Τόπσυ έπιασε τον Ντοντέρο γύρω από τη μέση με την προβοσκίδα της, τον σήκωσε ψηλά στον αέρα και τον πέταξε πίσω πριν την σταματήσει κάποιος χειριστής. Εξαιτίας αυτής της επίθεσης, οι ιδιοκτήτες του τσίρκου Φόρπο & Σελ αποφάσισαν να πουλήσουν τη Τόπσυ.

Πάρκο Θαλάσσιων Λεόντων και Λούνα Παρκ 
Η Τόπσυ πουλήθηκε τον Ιούνιο του 1902 στον Πολ Μπόιτον (Paul Boyton), ιδιοκτήτη του Πάρκου Θαλάσσιων Λεόντων (Sea Lion Park) στο Κόνι Άιλαντ, και προστέθηκε ως έκθεμα στη συλλογή άγριων ζώων. Ο χειριστής της Τόπσυ από το τσίρκο Φόρπο & Σελ, Ουίλιαμ Αλτ (William "Whitey" Alt), ήρθε μαζί της. 

Μια κακή καλοκαιρινή σεζόν και ο ανταγωνισμός με το κοντινό πάρκο Στιπλτσέιζ (Steeplechase) οδήγησαν τον Μπόιτον στην απόφαση να αποχωρήσει από την επιχείρηση. Στο τέλος του έτους, νοίκιασε το Πάρκο στον Φρέντερικ Τόμπσον (Frederick Thompson) και τον Έλμερ Ντάντι (Elmer Dundy), οι οποίοι προχώρησαν στην αναδιαμόρφωσή του, σε ένα πολύ μεγαλύτερο αξιοθέατο, και το μετονόμασαν σε Λούνα Παρκ. 

Η Τόπσυ χρησιμοποιήθηκε δημόσια για να κινεί κινούμενες ξυλοκατασκευές ή ακόμα και το φανταστικό αερόπλοιο Luna, μέρος της διασκέδασης Ταξίδι στο Φεγγάρι, από το πάρκο Στιπλτσέιζ στο Λούνα Παρκ. Τα μέσα ενημέρωσης χαρακτήρησαν το νέο της πόστο ως «μετάνοια» για τους «άγριους» τρόπους της. Πιθανότατα, δεν έκαναν λόγο για τα βασανιστήρια που είχε υποστεί ή ακόμη και αν έκαναν, τα θεωρούσαν «δεδομένα». 

Κατά τη μετακίνηση της Luna τον Οκτώβριο του 1902, ο χειριστής Ουίλιαμ Αλτ ενεπλάκη σε ένα περιστατικό όπου μαχαίρωσε την Τόπσυ με μία τσουγκράνα, προσπαθώντας να την κάνει «θέαμα» για να διασκεδάσει τον κόσμο. Ο ίδιος λέγεται ότι προσπαθούσε κάποια στιγμή, το ίδιο έτος, να την οδηγήσει στο Αστυνομικό τμήμα και η Τόπσυ, ως αντίδραση, χρησιμοποίησε την προβοσκίδα της και φώναξε τόσο δυνατά που οι αστυνομικοί έτρεξαν και κρύφτηκαν στα κελιά. Ο Αλτ απολύθηκε.

Θάνατος 

Μετά την απόλυση του Αλτ, οι ιδιοκτήτες του Λούνα Παρκ, Φ. Τόμπσον και Ε. Ντάντυ, ισχυρίστηκαν ότι δεν μπορούσαν πλέον να χειριστούν την Τόπσυ και προσπάθησαν να την ξεφορτωθούν. Όμως δεν μπορούσαν καν να την κάνουν να μετακινηθεί και κανένα άλλο τσίρκο ή ζωολογικός κήπος δεν θα την έπαιρνε. 

Στις 13 Δεκεμβρίου 1902, ο εκπρόσωπος Τύπου του Λούνα Παρκ, Τσαρλς Μάρεϊ, δημοσίευσε μια δήλωση στις εφημερίδες ότι η Τόπσυ θα δολοφονηθεί, μέσα σε λίγες ημέρες, από ηλεκτροπληξία. Για ακόμη μια φορά, η κακόμοιρη Ελεφαντίνα χρησιμοποιούνταν για να φέρει κόσμο στο Λούνα Παρκ. Οι εφημερίδες έγραφαν συνέχεια για την Τόπσυ.

Την 1η Ιανουαρίου 1903, οι Τόμπσον και Ντάντι ανακοίνωσαν τα σχέδιά τους να πραγματοποιήσουν δημόσιο απαγχονισμό της ελεφαντίνας και να εισπράξουν 25 σεντ για όποιον ήθελε να παρακολουθήσει το θέαμα.

Ο χώρος που επέλεξαν ήταν ένα νησί στη μέση της λιμνοθάλασσας, για το θέαμα Shoot the Chute, όπου έχτιζαν τον Ηλεκτρικό Πύργο ύψους 61 μέτρων. Ο εκπρόσωπος Τύπου του Λούνα Παρκ,  Τσαρλς Μάρεϊ (Charles Murray), διαφήμιζε με τεράστια πανό γύρω από το πάρκο την αυτοσχέδια αγχόνη για τον απαγχονισμό της Τόπσυ: «OPENING MAY 2ND 1903 LUNA PARK $1,000,000 EXPOSITION, THE HEART OF CONEY ISLAND» (ελληνικά: Εγκαίνια 2 Μαΐου 1903, Λούνα Παρκ, Παρουσίαση $1,000,000, Η καρδιά του Κόνι Άιλαντ).

Ο πρόεδρος της Αμερικανικής Εταιρείας για την Πρόληψη της Βαναυσότητας προς τα Ζώα (ASPCA), Τζον Πίτερ Χέινς, όταν έμαθε τα σχέδια των Τόμπσον και Ντάντι, απαγόρευσε τον απαγχονισμό ως «άσκοπα σκληρό μέσο δολοφονίας». Τους προειδοποίησε ότι δεν μπορούν να διοργανώσουν δημόσιο θέαμα με χρέωση. Οι Τόμπσον και Ντάντι έψαχναν τρόπο να ξεφορτωθούν την ελεφαντίνα μαζί με τον Τζον Πίτερ Χέινς. Συζήτησαν προηγούμενες απόπειρες ευθανασίας ελεφάντων, όπως αυτή της δηλητηρίασης, αλλά και της ηλεκτροπληξίας, όπως προσπαθούσαν να κάνουν κάποιοι στον Jumbo II, δύο χρόνια νωρίτερα στο Μπάφαλο της Νέας Υόρκης, αλλά είχαν αποβεί άκαρπες. 

Μετά από πολλές διαπραγματεύσεις, αλλά και την άρνηση της ASPCA να πάρει υπό την προστασία της την Τόπσυ, συμφώνησαν να συνδυάσουν τις προηγούμενες μεθόδους. Θα τη δηλητηρίαζαν με καρότα, θα την στραγγάλιζαν με σχοινιά, δεμένα σε βαρούλκο ατμού, και με ηλεκτρόδια θα της προκαλούσαν ηλεκτροπληξία. Είναι άγνωστο αν οποιοσδήποτε προσπάθησε να σώσει την άμοιρη ελεφαντίνα από το τραγικό τέλος που της επιφύλασσαν. 

Η ημερομηνία θανάτου της Τόπσυ ορίστηκε τελικά για την Κυριακή 4 Ιανουαρίου 1903. Η προσοχή του Τύπου, που είχε λάβει η εκδήλωση, έφερε περίπου 1500 θεατές και 100 φωτογράφους καθώς και πράκτορες από την ASPCA για να επιθεωρήσουν τη διαδικασία. Οι Τόμπσον και Ντάντι επέτρεψαν 100 θεατές στο πάρκο, και οι περισσότεροι σκαρφάλωσαν στον φράχτη του πάρκου για να δουν το μαρτυρικό θάνατο της Τόπσυ. Πολλοί περισσότεροι βρίσκονταν στα μπαλκόνια και τις στέγες των γειτονικών κτιρίων, στα οποία τους χρέωναν για να μπορούν να δουν την εκδήλωση.

Ο Ηλεκτρικός Πύργος έφερε μεγάλα σχοινιά για τον απαγχονισμό της ελεφαντίνας, τα οποία επιθεωρήθηκαν από τους πράκτορες της ASPCA για να βεβαιωθούν ότι οι υπεύθυνοι του Λούνα Παρκ συμμορφώθηκαν με όσα είχαν συμφωνηθεί μεταξύ τους. Την ηλεκτροπληξία είχαν συμφωνήσει να τη χειριστούν εργαζόμενοι από την τοπική εταιρεία ενέργειας, Edison Electric Illuminating Company του Μπρούκλιν, υπό την επίβλεψη του επικεφαλής ηλεκτρολόγου Σάρκι (PD Sharkey). Έπρεπε να ανακατευθύνουν εναλλασσόμενο ρεύμα από ένα πολύ μεγαλύτερο εργοστάσιο στο Bay Ridge, στο Μπρούκλιν. 

Η Τόπσυ οδηγούνταν προς το μέρος της «ευθανασίας» της. Οι εφημερίδες αναφέρουν ότι, αρνήθηκε να διασχίσει τη γέφυρα πάνω από τη λιμνοθάλασσα, αγνοώντας ακόμα και την παρακίνηση που δεχόταν με καρότα και μήλα. Οι ιδιοκτήτες του Λούνα Παρκ προσπάθησαν τότε να πείσουν τον πρώην χειριστή της, Ουίλιαμ Αλτ, ο οποίος δεν ήθελε να παρακολουθήσει τη δολοφονία της, να οδηγήσει την Τόπσυ στη γέφυρα, αλλά αρνήθηκε λέγοντας ότι δεν θα το έκανε «ούτε για $1000». Τελικά, εγκατέλειψαν την ιδέα, να διασχίσει η Τόπσυ τη γέφυρα, και αποφάσισαν να της «φέρουν τον θάνατο».

Οι ηλεκτρολόγοι στερέωσαν πέδιλα με επένδυση χαλκού που συνδέονταν με γραμμές εναλλασσόμενου ρεύματος στο δεξί μπροστινό πόδι της Τόπσυ, έτσι ώστε το ηλεκτρικό ρεύμα να ρεύσει μέσα στο σώμα της καημένης ελεφαντίνας. Με τον επικεφαλής ηλεκτρολόγο να διαβεβαιώνει ότι όλα ήταν έτοιμα, ένας πράκτορας Τύπου, ο Τσαρλ Μούρεϊ, άρχισε να δίνει στην Τόπσυ καρότα με δηλητήριο 460γρ. κυανιούχου καλίου. Στις 2:45 μμ., ο επικεφαλής ηλεκτρολόγος έδωσε το σήμα και 6.600 βολτ στάλθηκαν από το Bay Ridge στο σώμα της Ελεφαντίνας για 10 δευτερόλεπτα. Αναποδογύρισε στο έδαφος και σύμφωνα με έναν σύγχρονο απολογισμό, πέθανε «χωρίς γκρίνια». Αφού η ελεφαντίνα έπεσε, το βαρούλκο με τον ατμό έσφιξε δύο θηλιές που είχαν τοποθετηθεί στο λαιμό της, για 10 λεπτά. Στις 2:47, η Τόπσυ κηρύχθηκε νεκρή. Ένας αξιωματούχος της ASPCA και δύο κτηνίατροι που απασχολούνταν από τους Τόμσον και Ντάντι διαπίστωσαν ότι η ηλεκτροπληξία είχε σκοτώσει την ελεφαντίνα. Κατά τη διάρκεια της δολοφονίας, ο επιθεωρητής του σταθμού Κόνι Άιλαντ, Τζόζεφ Γιόχανσεν, «μπερδεύτηκε στη συσκευή» όταν έριξε τον διακόπτη στέλνοντας ρεύμα στο πάρκο και σχεδόν χτυπήθηκε με ηλεκτροπληξία. Βγήκε νοκ άουτ και έφυγε με μικρά εγκαύματα από τη ηλεκτρική δύναμη που διαπέρασε το σώμα του.

Ταινία με την εκτέλεση της Τόπσυ 

Ανάμεσα στον Τύπο, την ημέρα που σκοτώθηκε η ελεφαντίνα, ήταν ένα συνεργείο κινηματογράφου από την κινηματογραφική εταιρεία Edison, πιθανώς συνεννοημένοι με τον Edwin S. Porter ή τον Jacob Blair Smith.  Το πλήρωμα γύρισε μια ταινία 74 δευτερολέπτων με την ηλεκτροπληξία της Τόπσυ. Μέσα σε λίγες εβδομάδες, προστέθηκε στις ταινίες που προβάλλονται στα κινητοσκόπια Edison με τον τίτλο Electrocuting an Elephant.  Αυτή ήταν μια από τις πολλές μικρές ταινίες «πραγματικότητας» που γυρίστηκαν από την Edison Manufacturing Company από το 1897 στο Κόνι Άιλαντ, που απεικόνιζαν βόλτες, σκηνές μπάνιου, καταδυτικά άλογα και ελέφαντες. Η εταιρεία Edison υπέβαλε την ταινία στη Βιβλιοθήκη του Κογκρέσου να εκτυπωθεί ώστε να γίνει «φωτογραφική καταγραφή κάθε καρέ της ταινίας» για σκοπούς πνευματικών δικαιωμάτων. Η υποβολή αυτή μπορεί και να έσωσε την κινηματογραφική μαρτυρία της δολοφονίας της Τόπσυ με ηλεκτροπληξία. Αυτό γιατί, οι περισσότερες ταινίες και αρνητικά αυτής της περιόδου αποσυντίθενται ή καταστρέφονται με την πάροδο του χρόνου.

ΜΜΕ και πολιτισμός 
Η ηλεκτροπληξία ενός ελέφαντα δεν φαίνεται να ήταν τόσο δημοφιλής όσο άλλες ταινίες του Edison και δεν μπορούσε να προβληθεί στο Luna Park επειδή τσίρκο δεν είχε τα απαραίτητα κινητοσκόπια που λειτουργούσαν με κέρματα. Η ταινία και η ιστορία της Τόπσυ έπεσαν σε σχετική αφάνεια στα χρόνια που μεσολάβησαν και εμφανίστηκαν ως κλιπ εκτός πλαισίου στην ταινία 'Mr. Mike's Mondo Video' του 1979.  Το 1991, ο δημιουργός ντοκιμαντέρ Ric Burns γύρισε την ταινία Κόνι Άιλαντ, η οποία περιελάμβανε ένα τμήμα που εξιστορούσε τον θάνατο της ελεφαντίνας Τόπσυ, συμπεριλαμβανομένων αποσπασμάτων από την ταινία Electrocuting an Elephant.

Το 1999, η Τόπσυ τιμήθηκε στην παρέλαση της γοργόνας στο Κόνι Άιλαντ σε μια παρέλαση από τον καλλιτέχνη Gavin Heck. Το 2003, ο Heck και μια τοπική ομάδα τέχνης διοργάνωσαν διαγωνισμό για την επιλογή ενός έργου μνημόσυνου τέχνης για να τιμήσουν την 100η επέτειο του θανάτου της Τόπσυ. Το επιλεγμένο κομμάτι, που δημιουργήθηκε από τον καλλιτέχνη της Νέας Ορλεάνης Lee Deigaard και εκτέθηκε στο μουσείο Κόνι Άιλαντ των ΗΠΑ, επέτρεψε στο κοινό να δει την Ηλεκτροπληξία ενός Ελέφαντα σε ένα χειροποίητο μοτοσκόπιο, ενώ περιβάλλεται από κρεμασμένες αλυσίδες και στέκεται σε μια χάλκινη πλάκα. 

Στα επόμενα χρόνια, τμήματα από τη ταινία η Ηλεκτροπληξία ενός Ελέφαντα εμφανίστηκαν σε ταινίες, μουσικά βίντεο, τηλεοπτικές εκπομπές και βιντεοπαιχνίδια. Το θέμα της ηλεκτροπληξίας της ελεφαντίνας Τόπσυ εμφανίζεται επίσης σε τραγούδια, στην πλοκή πολλών μυθιστορημάτων και σε ποιήματα, όπως στο βραβευμένο αμερικανικό ποιητή WS Merwin "The Chain to Her Leg" (Οι Αλυσίδες στα Πόδια της).

Σύνδεση με τον Τόμας Έντισον 

Στη δημοφιλή κουλτούρα, η Τόπσυ συχνά απεικονίζεται ως θύμα ηλεκτροπληξίας σε μια δημόσια διαδήλωση που οργάνωσε ο Thomas Edison κατά τη διάρκεια του πολέμου των ρευμάτων, για να δείξει τους κινδύνους του εναλλασσόμενου ρεύματος .

Παραδείγματα αυτής της άποψης περιλαμβάνουν ένα άρθρο του περιοδικού Wired του 2008 με τίτλο "Edison Fries an Elephant to Prove His Point" (ο Έντισον τηγανίζει έναν ελέφαντα για να αποδείξει το δίκιο του" και ένα επεισόδιο του 2013 της κινούμενης κωμικής σειράς Bob's Burgers με τίτλο "Topsy ". Τα γεγονότα γύρω από τη ελεφαντίνα Τόπσυ έλαβαν χώρα δέκα χρόνια μετά το τέλος του «Πολέμου των Ρευμάτων».   Τη στιγμή του θανάτου της Τόπσυ, ο Έντισον δεν ασχολιόταν πλέον με την επιχείρηση ηλεκτρικού φωτισμού. Είχε εξαναγκαστεί εκτός ελέγχου της εταιρείας του από τη συγχώνευση του 1892 με τη General Electric και πούλησε όλο το απόθεμά του στην GE κατά τη δεκαετία του 1890 για να χρηματοδοτήσει μια επιχείρηση διύλισης σιδηρο-μεταλλεύματος. 

Η εταιρεία του Μπρούκλιν που εξακολουθούσε να φέρει το όνομά του που αναφέρεται στα δημοσιεύματα των εφημερίδων ήταν μια ιδιωτική εταιρεία ηλεκτρικής ενέργειας που δεν σχετίζεται πλέον με τον Έντισον και ας φέρει το όνομά του: Edison Illuminating Company.   Ο ίδιος ο Έντισον δεν ήταν παρών στο Λούνα Παρκ και είναι ασαφές ως προς την συμβολή του στο θάνατο της Τόπσυ ή ακόμα και στα γυρίσματα της ταινίας της ηλεκτροπληξίας της, αφού η κινηματογραφική εταιρεία Edison Manufacturing έφτιαξε 1200 ταινίες μικρού μήκους εκείνη την περίοδο με λίγη καθοδήγηση από τον Έντισον ως προς το τι γυρίζανε. Ο δημοσιογράφος Μάικλ Ντάλυ, στο βιβλίο του για τη ελεφαντίνα Τόπσυ του 2013, υποψιάζεται ότι ο Έντισον θα ήταν ευχαριστημένος από τη σωστή τοποθέτηση των χάλκινων πλακών και ότι ο ελέφαντας σκοτώθηκε από τις μεγάλες γεννήτριες Westinghouse AC στο Bay Ridge, αλλά δεν δείχνει καμία πραγματική επαφή ή επικοινωνία μεταξύ των ιδιοκτητών του Λούνα Παρκ και της δολοφονίας της Ελεφαντίνας. 

Δύο πράγματα που μπορεί να έχουν συνδέσει ανεξίτηλα τον Τόμας Έντισον με το θάνατο της ελεφαντίνας Τόπσυ ήταν εφημερίδες που περιέγραφαν τη δολοφονία με ηλεκτροπληξία ότι γινόταν από «ηλεκτρολόγους της εταιρείας Έντισον» που οδήγησε σε μια σύγχυση της άσχετης εταιρείας ηλεκτρικής ενέργειας με τον εφευρέτη Τόμας Έντισον και το γεγονός ότι η ταινία που γυρίστηκε, όπως πολλές ταινίες Έντισον εκείνης της περιόδου, πιστώθηκε στην οθόνη στον "Τόμας Έντισον".

Δείτε επίσης 

 Μαίρη (ελέφαντας)
 Τίκε (ελέφαντας)

Παραπομπές 

Κακοποίηση ζώων
Ελεφαντίδες